Stefán Karl Stefánsson

Kerjaya

Kerjaya Stefánsson bermula pada tahun 1994. Ketika berumur 19 tahun, beliau bekerja sebagai seorang dalang bagi televisyen. Semasa kerjayanya sebagai seorang dalang, beliau juga melanjutkan pelajaran di Akademi Drama Iceland. Begitupun, beliau tidak berpuas hati dengan pandangan taraf drama Iceland. Beliau mengenang semula kata-kata pengetua di sekolah tingginya iaitu "berlakon bukannya mengenai membuat muka dan mengubah rupa". Stefán Karl tidak bersetuju dengan kata-kata pengetuanya.
Kemudian, Stefánsson telah diundang oleh Magnús Scheving, seorang ahli gimnastik Iceland, untuk melakonkan salah seorang watak dalam pementasan kedua LazyTown. Scheving mencipta pementasan tersebut lantaran kebimbangannya mengenai lapisan muda Iceland yang kekurangan senaman jasmani. Stefánsson menerangkan harapan "[Scheving] menghendaki kanak-kanak menjadi lebih sihat, jadi beliau mencipta suatu muzikal yang digelar LazyTown. Beliau memainkan watak Sportacus, seorang penggiat kesihatan, manakala saya pula memainkan watak Robbie Rotten, lelaki yang lebih suka mengurungkan diri di dalam rumah serta tidur". Selepas kejayaan pada permulaan muzikal tersebut, Nickelodeon akhirnya membuat perjanjian dengan pencipta LazyTown untuk menyiarkan 40 episod pertama LazyTown di samping sebuah studio yang khas dibina di Iceland. Ketika beberapa tahun pertama penyiaran LazyTown pada tahun 2000-an, Stefánsson mula-mulanya tidak tahu bahasa Inggeris. Lama-kelamaan, beliau mula petah menuturi bahasa Inggeris.

Kehidupan peribadi

Stefánsson menetap di Los Angeles dengan isterinya iaitu Steinunn Ólína Þorsteinsdóttir dan empat orang anaknya—seorang lelaki, tiga orang perempuan.
Beliau mula-mula sekali didiagnosis menghidap kolangiokarsinoma pada 2016, sebelum menjalani pembedahan bagi membuang metastasis pada 2017; penyakit beliau kambuh pada 2018. Pada tahun 2018, beliau dianugerahi Order of the Falcon.

Sakit dan kematian

Stefánsson mengumumkan pada Oktober 2016 bahawa beliau telah didiagnosis dengan kolangiokarsinoma. Suatu kempen GoFundMe seterusnya telah diadakan oleh ketua pengarang LazyTown, Mark Valenti bagi membiayai saraan hidup beliau apabila beliau terlalu sakit untuk bekerja. Kempen tersebut telah dijadikan terkenal melalui pengguna-pengguna YouTube yang memuat naik parodi hasil karya Stefánsson, yang menyebabkan lagu "We Are Number One" dan "The Mine Song" daripada LazyTown menjadi sebuah ikutan internet. Pada Ogos 2017, Stefán Karl menyatakan bahawa beliau telah kebah. Pada kempen GoFundMe beliau, beliau menjelaskan bahawa metastasisnya telah dibuang dengan jayanya ketika pembedahan hati beliau pada Jun 2017, namun penyakit beliau masih tidak sembuh dan beliau menolak sebarang rawatan adjuvan.
Pada Mac 2018, Stefánsson telah didiagnosis dengan colangiokarsinoma tak suai bedah dan menyatakan bahawa beliau sedang menjalani kemoterapi untuk memanjangkan hayatnya. Pada April 2018, beliau mengumumkan bahawa beliau dengan sendirinya memilih untuk menghentikan rawatan kemoterapi, lalu terus menutup semua akaun media sosial beliau.
Beliau meninggal dunia pada 21 Ogos 2018 ketika berumur 43 tahun. Isteri beliau menyatakan bahawa "seiring wasiat Stefan, majlis pengebumian tidak akan diadakan. Jasadnya akan ditebarkan secara sulit di lautan jauh."
Pengurus beliau Cheryl Edison telah mengumumkan bahawa Akademi dan Pusat Seni Pentas Stefánsson (Stefán Karl Academy & Center for the Performing Arts) akan dilancarkan di Switzerland pada tahun 2019 sebagai sebuah peringatan terhadap kerjaya beliau.

Filemografi

Stefánsson telah dikreditkan dalam pelbagai karya seni termasuklah pementasan, siri filem-filem, televisyen, dan permainan video.